Norges statsminister er ikke redd for å kaste seg ut i nye utfordringer.

Man kan si mye om Norges statsminister Erna Solberg (H).

Nylig fikk hun mye oppmerksomhet etter at hun sto opp mot sosiale medier-giganten Facebook. En fersk meningsmåling for TV 2 viser også at et flertall tror Solberg blir gjenvalgt ved neste valg.

Men enten man er enig eller uenig i statsministerens politikk, kan man i hvert fall ikke anklage henne for å ta seg selv høytidelig. Ved en rekke offentlige arrangementer har Solberg vist at hun ikke er redd for å prøve nye ting, det være seg å kjøre postbil eller lage nye skiløyper.

– Hun er folkelig og tar ikke seg selv så høytidelig. Erna er ikke redd for å vise virkeligheten slik den er, og det tror jeg mange liker, sier kommunikasjonsrådgiver og omdømmeekspert Elizabeth Hartmann i Siste Skrik.

– Høyre bygget strategien rundt Erna som person

Hartmann har sin klare favoritt blant «Erna-øyeblikkene»: Da statsministeren inviterte hele Norge hjem til seg i en Dagbladet-reportasje, og bildene usjenert viste både rot og uorden i hjemmet.

– Hun viste fram det rotet som mange av oss har, men som vi typisk ville ryddet vekk dersom det kom journalister og skulle lage en reportasje om oss, sier hun.

Ifølge Hartmann, har Høyres PR-strategi handlet om å forme partiet rundt Erna som person – og ikke omvendt.

– Jeg har hørt at partiet i sin tid bestemte seg for å bygge strategien rundt hvordan Erna er, i stedet for hvordan de kanskje ville at hun skulle være. Prøver man å endre en person blir det fort stivt og politisk korrekt. Da blir mennesket borte, sier hun.

Bla deg gjennom de 10 fantastiske øyeblikkene hvor Erna gjorde ting hun kanskje ikke kan – men taklet det med glans:

Kjøre lastebil

LASTEBILSJÅFØR: Tidligere i høst kjørte statsministeren elektrisk lastebil, som Asko i Oslo tar i bruk. Foto: Vidar Ruud / NTB scanpix Foto: Ruud, Vidar

Bruke VR-briller

TEKNO-ERNA: Statsminister Solberg med såkalte Virtual Reality-briller under åpningen av Redningsselskapets 125-års jubileumsutstilling på Norsk Maritimt Museum på Bygdøy i Oslo. Foto: Håkon Mosvold Larsen / NTB scanpix Foto: Larsen, Håkon Mosvold

Lage skiløyper

STÅLKONTROLL: Erna Solberg kjørte løypemaskin foran Slottet i vinter. Foto: Terje Bendiksby / NTB scanpix Foto: Bendiksby, Terje

Kjøre postbil

POSTEN SKAL FREM: I april prøvekjørte statsministeren en postbil etter den offisielle åpningen av el-bilfabrikken Paxster i Sarpsborg. Foto: Håkon Mosvold Larsen / NTB scanpix Foto: Larsen, Håkon Mosvold

Gjøre førstehjelp

REDDER LIV: Statsminister Erna Solberg deltok i en oppfriskning av sine førstehjelpsegenskaper på Røde Kors sin stand under årets Arendalsuke. Foto: Terje Bendiksby / NTB scanpix Foto: Bendiksby, Terje

Være pilot

LUFT UNDER VINGENE: Statsministeren satt bak spakene i Forsvarets Orion-fly på vei fra Andøya til Bodø for to år siden. Piloten omtalte Solberg som et naturtalent. Foto: Marte Christensen / NTB scanpix Foto: Christensen, Marte

Kose med Lofot-torsk

UREDD: Erna koste villig med Lofot-torsken under et arrangement i Leknes i 2015. Foto: Jan-Morten Bjørnbakk / NTB scanpix Foto: Bjørnbakk, Jan-morten

Spille cricket

SPORTY: I fjor fikk statsministeren teste cricket-armen på Furuset forum i Oslo. Foto: Terje Bendiksby / NTB scanpix Foto: Bendiksby, Terje

Danse Bollywood-dans

I DANSEN: Det er uvisst om hun danset selv, men det ser ut til at Erna synes det var stor stas å møte indiske dansere under Bollywood-festivalen i Lørenskog i 2015. Foto: Heiko Junge / NTB scanpix Foto: Junge, Heiko

Tromme trommer

Det blir nesten feil å si at Erna ikke kan tromme, for dette kan hun! Under et skolebesøk i Bodø i fjor, avslørt statsministeren at hun har mye erfaring med trommesettet.

Se den fantastiske videoen her: